ধুলিয়ান-সুতি ওয়াকফ অশান্তিতে সন্ত্রস্ত মুর্শিদাবাদ কড়া বার্তা ডিজির,শান্তির বার্তা মমতার

কলকাতা: ওয়াকফ আইনের প্রতিবাদে (Waqf Protest) অগ্নিগর্ভ পরিস্থিতি মুর্শিদাবাদের সামশেরগঞ্জ, সুতি, জঙ্গিপুর সহ এরকাধিক জায়গা। পরিস্থিতি সামাল দিতে রাজ্যবাসীকে শান্তিরক্ষার (Maintain Peace Harmony) বার্তা দিয়েছেন মুখ্যমন্ত্রী মমতা বন্দ্যোপাধ্যায় (Mamata Banerjee)। শনিবার স্যোসাল মিডিয়া মমতা পোস্ট করে জানিয়েছেন, ওয়াকফ আইনকে রাজ্য সরকরা সমর্থন করে না। বাংলায় তা বলবৎও হবে না। মুখ্যমন্ত্রী সাফ জানিয়ে দিয়েছেন যাঁদের উস্কানি মূলক মন্তব্যের জন্য হিংসা ছড়িয়েছে, তাঁদের কোনও ভাবে রেয়াত করা হবে না।

ওয়াকফ সংশোধনী আইনের প্রতিবাদে উত্তপ্ত হয়ে উঠেছে সীমান্তবর্তী মুর্শিদাবাদ এবং দক্ষিণ ২৪ পরগনা। বিভিন্ন এলাকায় বিক্ষোভ দেখিয়েছেন সংখ্যালঘু সম্প্রদায়ের মানুষরা। সুতি, ধুলিয়ান, আজিমগঞ্জে পুলিশের সঙ্গে BSF জওয়ানরা অশান্তি রুখতে রাস্তায় নেমেছেন। কোথাও রাস্তা অবরোধ, কোথাও রেললাইনে নেমে ট্রেন আটকানো হয়েছে। এখনও পর্যন্ত অশান্তির ঘটনায় ১১৮ জনকে গ্রেফতার করা হয়েছে। সমস্যায় পড়ছেন সাধারণ মানুষ। এনিয়ে জনতাকে সতর্ক করেছে পুলিশ প্রশাসন। এবার মুখ্যমন্ত্রীও সকলকে সংযত থাকার বার্তা দিলেন।

আরও পড়ুন:ওয়াকফ আন্দোলনের নামে তাণ্ডব! রণক্ষেত্র মুর্শিদাবাদ

মমতা বলেন, যে আইনকে নিয়ে রাজ্যের বিভিন্ন এলাকায় অশান্তি ছড়িয়েছে সেই আইনটি আমি করিনি। ওটা কেন্দ্রীয় সরকার করেছে। কেন্দ্রীয় সরকারের কাছে এর জবাব চাইতে হবে। বিশেষ কোনও রাজনৈতিক দল নিজেদের রাজনৈতিক অভিসন্ধি পূরণের জন্য ধর্মকে কাজে লাগাচ্ছে। তাদের প্ররোচনায় পা দেবেন না। এ নিয়ে আমাদের বক্তব্য সুস্পষ্টভাবে বলেছি, আমরা এই আইনকে সমর্থন করি না। এই আইন আমাদের রাজ্যে লাগুও হবে না। তিনি লিখেছেন, আমি মনে করি, ধর্ম মানে মানবিকতা, সহৃদয়তা, সভ্যতা ও সম্প্রীতি। সকলে শান্তি ও সম্প্রীতি বজায় রাখুন— এই আমার আবেদন।’ মমতা লেখেন, সব ধর্মের মানুষের কাছে আমার একান্ত আবেদন,আপনারা দয়া করে শান্ত থাকুন, সংযত থাকুন। ধর্মের নামে কোনও ধার্মিক আচরণ করবেন না।

সবার কাছে আবেদন

সব ধর্মের সকল মানুষের কাছে আমার একান্ত আবেদন, আপনারা দয়া করে শান্ত থাকুন, সংযত থাকুন। ধর্মের নামে কোনো অ-ধার্মিক আচরণ করবেন না। প্রত্যেক মানুষের প্রাণই মূল্যবান, রাজনীতির স্বার্থে দাঙ্গা লাগাবেন না। দাঙ্গা যারা করছেন তারা সমাজের ক্ষতি করছেন।

মনে রাখবেন, যে…

— Mamata Banerjee (@MamataOfficial) April 12, 2025

দেখুন ভিডিও